GD1/GD2 - Retningslinier for udarbejdelse af DLS

Begrebsoversigt

Version: 0.1

Status: Udkast

Oprettet: 13-07-2015

Versionshistorik

|  |  |  |  |
| --- | --- | --- | --- |
| Version | Dato | Ændring | Initialer |
| 0.1 | 13-07-2015 | Oversigt oprettet med udgangspunkt i udstillingsmodeller pr. 30. juni 2015 | S&D-KH |
|  |  |  |  |

Indholdsfortegnelse

[1. Indledning 3](#_Toc424543633)

[1.1 Dokumentets formål 3](#_Toc424543634)

[1.2 Dokumentets status 3](#_Toc424543635)

[2. GD1/GD2 begreber 4](#_Toc424543636)

[2.1 Navngivning 4](#_Toc424543637)

[2.2 Begrebsoversigt 4](#_Toc424543638)

# Indledning

## Dokumentets formål

Dokumentet har - gennem en oversigt- over begreber i GD1 og GD2 udstillingsmodeller – til formål at medvirke til en ensartet og entydig navngivning af begreber inden for det forretningsmæssige scope. Dette som en del af den fælles DLS-kvalitetssikring.

Grunddataprogrammet ønsker at give brugerne (myndigheder, virksomheder m.fl.) en samlet og sammenhængende model over de udstillede data. Det betyder, at man som bruger oplever sammenhæng på tværs af forretningsdomænerne, og at grunddatamodellen fremstår som et sammenhængende hele med en ensartet og entydig begrebsanvendelse mv., selvom data i grunddatamodellen er sammensat af udstillingsmodeller fra forskellige registre.

Der er derfor behov for i entydigt at beslutte navngivningen af de enkelte begreber. I den forbindelse skal begreberne i nogle tilfælde vurderes i et bredere perspektiv end blot GD1/GD2. Placeres ansvaret for et begreb i et GD1/GD2 register, følger hermed også ansvaret for registrering og udstilling af stamdata i relation til det pågældende begreb.

Oversigten skal anvendes af de enkelte registerprojekter, GD1/GD2 sekretariatet samt opgaven omkring en tværgående kvalitetssikring af DLS leverancer. I første omgang som et hjælpemiddel til brug for de leverancer, som registerprojekterne skal indlevere til GD1/GD2 sekretariatet senest 7. august 2015.

## Dokumentets status

Dokumentet i denne version 0.1 er oprettet med begrebsnavne og definitioner fra de forskellige registerprojekters udstillingsmodeller ultimo juni 2015. Der er i den forbindelse ikke taget stilling til de enkelte begrebsnavne og definitioner – hverken ift. entydighed eller til anvendelse som generelt grunddatabegreb.

# GD1/GD2 begreber

## Navngivning

Nedenfor er en liste over de nuværende begrebsnavne med den tilhørende definition. Skulle vi have overset nogle væsentlige begreber i denne sammenhæng tilføjes de listen.

Derudover skal bl.a. nedenstående overvejes i forbindelse med navngivningen:

* **Er der overlap i begrebsnavne?**Ved overlap i begrebsnavne – hvem er master for det autoritative begreb og hvem ejer et begreb med supplerende information?
* **Er begrebsnavne entydige nok i et større perspektiv?** I de enkelte registre kan der være et indarbejdet begreb, som fungerer fint der, men som måske bør have et prefix eller suffix i den samlede udstilling af begreber i grunddataprogrammet? Et par eksempler:
Er ”*Ejerskab*” entydigt nok eller bør det fremgå, at det er ejerskab til ejendomme, som begrebet indeholder – fx gennem navngivning som ”*Ejendomsejerskab*”.
Er ”*Enhed*” entydigt nok eller bør det fremgå, at det er enheder i bygninger som begrebet indeholder – fx gennem navngivning som ”*Bygningsenhed*”.
* **Er begrebet reelt master for det pågældende begreb?**
Begrebet kan være et udtryk for, at registret registrerer supplerende information til et begreb hørende hjemme i et andet register. Et eksempel:
Begrebet ”Bebyggelse” er registreret under Danske Stednavne, men er det Danske Stednavne der er master for dette begreb set i relation til grunddata. Eller er der ”blot” tale om et stednavn til en Bebyggelse?

## Begrebsoversigt

| Begrebsnavn | Register | Definition |
| --- | --- | --- |
| Adgangspunkt | DAR | Et geografisk punkt i terrænplan, som udpeger en særskilt adgang fra en navngiven vej og ind på et areal eller ind i en Bygning. |
| Adresse | DAR | En adresse fastsættes for at angive en bestemt adgang til et areal, en bygning, en del af en bygning eller et teknisk anlæg. |
| Adresseopgave | DAR | En Adresseopgave er en samling af adresseobjekter, som indgår i en samlet ændringsproces og derfor skal kunne opdateres samtidig. |
| Afstemningsområde | DAGI | Geografisk inddeling af kommunerne i områder, hvor vælgere stemmer til Folketings-, EU- og Kommunevalg, samt til folkeafstemninger. |
| AlternativAdresse | EF | Adresse som, hvis den er angivet, skal anvendes ved kommunikation med person eller virksomhed. |
| BBR Sag | BBR | BBR sag indeholder oplysninger om byggesager og fremdriften i disse samt andre sager, som kan medføre en opdatering af BBR. Der findes to typer anmeldelses- og tilladelsessager. I BBR 2.0 tilføjes en ny type der anvendes til at gennemfører foreløbige registreringer. |
| Bebyggelse(NavngivetSted) | DS | Samling af bygninger. |
| Begravelsesplads(NavngivetSted) | DS | Område hvor de døde ligger begravet; ofte i forbindelse med en religiøs bygning |
| Brugsenhed | BBR | *<Definition mangler>* |
| Bygning | BBR | En Bygning består af en eller flere konstruktioner, der udgør en rumlig helhed, og som skærmer mod vejliget. En Bygning skal som minimum bestå af en overdækning (et tag). |
| Bygning(NavngivetSted) | DS | Fast, fritstående konstruktion med vægge og tag beregnet til at rumme fx boliger, kontorer eller varer. |
| BestemtFastEjendom | MU | Fast ejendom, hvorpå der er tinglyst rettigheder.Underopdeles i ejendomstyperne:* Samlet fast ejendom
* Ejerlejlighed
* Bygning på fremmed grund
 |
| BygningPåFremmedGrund | MU | En bygning eller et teknisk anlæg, som er opført på, over eller under enten: En Samlet fast Ejendom med anden ejer end bygningen/anlægget eller et ikke-registreret areal, hvor hvor arealet har anden ejer end bygningen eller havet. |
| BygningPåFremmedGrundFlade | MU | BygningPåFremmedGrund geometrisk registret med fladegeometri. |
| BygningPåFremmedGrundPunkt | MU | BygningPåFremmedGrund geometrisk registret med punktgeometri. |
| Campingplads(NavngivetSted) | DS | Afgrænset område hvor man mod betaling kan bo i eget telt, campingvogn, autocamper el.lign. ofte med fælles toiletter, køkken m.m. |
| Centroide | MU | Et punkt inden i et jordstykke, hvorved man med en simpel position kan stedfæste alle egenskabsdata, der er knyttet til et jordstykke. |
| Dørpunkt | DAR | Registrering af dørpunkter er kun relevant for større bygningskomplekser, hvor der er en betydelig afstand mellem adgangspunktet og den del af bygningen som adressen hører til |
| Ejendomsadministrator | EF | Identifikation af en Person eller Virksomhed (herunder udlændinge og andre uden et CPR/CVR-nummer) som er administrator af en Bestemt fast ejendom. |
| Ejerlav | MU | Underinddeling af sogne i matrikulære distrikter |
| Ejerlejlighed | MU | Lejlighed i en beboelsesejendom hvor hver enkelt lejlighed ejes særskilt og betragtes som selvstændig fast ejendom, mens de fælles dele og faciliteter ejes i fællesskab af en ejerforening. |
| Ejerlejlighedslod |  | En ejerlejlighed kan bestå af flere arealer, som er fysisk adskilt fra hinanden. Disse arealer kaldes ejerlejlighedslodder. |
| Ejerskab | EF | En Person eller Virksomheds ejerskabsandel i forhold til en Bestemt fast ejendom. |
| Ejerskabskifte | EF | Overdragelse af et Ejerskab til eller fra en ejer. |
| Ejerskifte | EF | Overdragelse af et eller flere Ejerskaber fra en ejerkreds til en anden |
| Energiforbrug | BBR | Energiforbrug i form af tilført fjernvarme, naturgas, fyringsolie m.v. |
| Enhed | BBR | Et sammenhængende areal i en Bygning med selvstændig adgang. Enhed skal være afgrænset og skal være fysisk adskilt fra andre enheder. |
| Etage | BBR | Et sammenhængende vandret bærende etageplan i en Bygning. |
| Farvand(NavngivetSted) | DS | Vandområde i hav, fjord el.lign. |
| Fordelingsareal | BBR | Et Fordelingsareal er et areal der benyttes i et fællesskab mellem flere enheder. Fordelingsarealet kan være sammensat af flere fysisk afgrænsede områder. |
| Fortidsminde(NavngivetSted) | DS | Menneskeskabt bygværk eller efterladenskaber af menneskelig aktivitet fra forhistorisk tid. |
| Fredskov | MU | Registrering af fredskovspligt |
| Friluftsbad(NavngivetSted) | DS | Offentligt udendørs svømmeanlæg. |
| Færgerute(NavngivetSted) | DS | Indeholdende FærgeruteLinje og FærgerutePunkt. |
| Gadepostnummer | DAR | De særligt fastsatte postnumre i København K, V og Frederiksberg C, som kun omfatter adresser der hører til en enkelt eller nogle få veje. |
| Gadepostnummertilhør | DAR | Angiver at en Kommunedel af en navngiven vej helt eller delvist er beliggende i et af Københavns/Frederiksbergs ca. 500 Gadepostnumre |
| Grund | BBR | Arealer, som i Matriklen er opført som ét Jordstykke eller er fysisk sammenhængende arealer, som er opført som flere Jordstykke, når de ifølge noteringen i Matriklen skal holdes forenede som en SamletFastEjendom. |
| Handelsoplysninger | EF | Oplysninger som relaterer sig til Ejerskabshændelser der beskriver en ejendomshandel |
| Havnebassin(NavngivetSted) | DS | Vandområde i en havn, delvis omsluttet af kajer. |
| Husnummer | DAR | Betegnelse som indgår i den samlede adressebetegnelse, idet den identificerer det adgangspunkt, som giver adgang til den eller de pågældende adresser. |
| Idrætsanlæg(NavngivetSted) | DS | Område med baner, lokaler og udstyr til idrætsudøvelse. |
| Jernbane(NavngivetSted) | DS | En strækning af en jernbane, der udgør en særlig funktion. |
| Jordrente | MU | Omfanget jordstykket som har jordrentenotering |
| Jordstykke | MU | Areal på jordoverfladen som er registreret i Matriklen og afgrænset af matrikelskel. |
| JordstykkeTemaflade | MU | En flade, der er dannet ved aggregering af temalinjer. |
| Klitfredning | MU | Registrering af klitfredning. |
| Kommunedel af navngiven vej | DAR | Den del af den navngivne vej der berører en bestemt kommune. |
| Kommuneinddeling | DAGI | Den kommunale myndigheds geografiske afgrænsning som fastlagt i loven (inkl. Christiansø). |
| Landsdel | DAGI | Afgrænsning af statistiklandsdel. |
| Landskabsform(NavngivetSted) | DS | Geografisk sammenhængende areal, hvis udbredelse oftest afgrænses af terrænets udformning. |
| Lodflade | MU | Fladegeometrien hørende til et Jordstykke. |
| Lufthavn(NavngivetSted) | DS | Område hvor fly kan starte og lande, og hvor der er bygninger og faciliteter til afvikling af flytrafik. |
| Majoratsskov | MU | Registrering af om fredskov som er registreret på jordstykket er noteret som majoratsskov. |
| MatrikelKommune | MU | Geometrisk inddeling af kommune pba. registreringer i matrikelregisteret. |
| MatrikelRegion | MU | Geometrisk inddeling af region pba. registreringer i matrikelregisteret. |
| Matrikelskel | MU | En linje, der – sammen med mindst ét andet matrikelskel - afgrænser et Jordstykke. |
| MatrikelSogn | MU | Geometrisk inddeling af sogn pba. registreringer i matrikelregisteret. |
| MatrikulærSag | MU | Helheden af de faktorer og omstændigheder der knytter sig til en matrikulær hændelse. |
| Menighedsrådsafstemningsområde | DAGI | Afgrænsning af et menighedsrådsafstemningsområde |
| Naturareal(NavngivetSted) | DS | Geografisk miljø, primært kendetegnet ud fra ensartede bevoksnings- og jordbundsforhold. |
| Navigationsanlæg(NavngivetSted) | DS | Bygningsværk eller konstruktion til brug for navigation for skibsfart. |
| Navngiven vej | DAR | En navngiven vej repræsenterer en del af færdselsnettet (dvs. vej, torv, sti e.l.) som er tildelt et særskilt vejnavn efter reglerne i adressebekendtgørelsen, uanset om vejen ligger inden for en kommune eller krydser en eller flere kommunegrænser. |
| Nullinje | MU | Nullinjen i Nissum Fjord angiver grænsen for henholdsvis statens og strandejernes ejendomsret. |
| Opgang | BBR | *<Definition pt. en fejlkopiering>* |
| Opstillingskreds | DAGI | Geografisk inddeling af landet i 92 kredse, hvorfra kandidater opstilles og vælges til Folketinget |
| OptagetVej | MU | Registrering af vej og sti, som tjener som adgang til anden ejendom, og som ikke er udskilt med eget vejlitra eller matrikelnummer. |
| PersonEllerVirksomhedsadministrator | EF | Midlertidigt begreb der holder informationer om hvem der administrerer boet efter en afdød person, eller en lukket virksomhed. |
| PersonEllerVirksomhedsoplysninger | EF | Midlertidigt begreb der holder informationer om en person, som ikke er registreret i CPR registret med CPR-nummer, eller en virksomhed som ikke er registreret i CVR registret med CVR-nummer, men som Ejerfortegnelsen har behov for oplysninger om. |
| Politikreds | DAGI | Politimyndighedens geografiske afgrænsning som fastlagt i loven. |
| Postnummerinddeling | DAGI | Geografisk inddeling af landet i postnumre til brug for den landsdækkende postbefordring |
| Regionsinddeling | DAGI | Den regionale myndigheds geografiske afgrænsning som fastlagt i loven |
| Reserveret vejnavn | DAR | Et reserveret vejnavn er et vejnavn, Adressemyndigheden har reserveret til fremtidigt brug, så andre Adressemyndigheder ikke kan reservere eller anvende dette på en måde som strider mod reglerne for vejnavnes entydighed, jf. adressebekendtgørelsen. |
| Restriktionsareal(NavngivetSted) | DS | Naturareal med særlige begrænsninger på adgangs- og/eller brugsforhold. |
| Retskreds | DAGI | De lokale domstolsmyndigheders geografiske afgrænsning (byretskredse) som fastlagt i loven. |
| Rum | BBR | Et volumen i en Enhed fysisk afgrænset af loft, vægge og gulv. |
| Rute(NavngivetSted) | DS | Vejforløb med rutenavn eller -nummer. |
| Samlepostnummer | DAGI | Geografisk inddeling af landet i samlepostnumre til brug for den landsdækkende postbefordring. |
| SamletFastEjendom | MU | En vedvarende forening af et eller flere jordstykker som tilsammen udgør én ejendom. |
| Seværdighed(NavngivetSted) | DS | Forlystelse, bygningsværk eller andet af interesse for besøgende. |
| Skelpunkt | MU | Et punkt, der angiver et Matrikelskels start eller slut. |
| Sogneinddeling | DAGI | De folkekirkelige sognes geografiske afgrænsning som fastlagt i loven (om Folkekirken). |
| Standsningssted(NavngivetSted) | DS | Sted hvor et transportmiddel standser for at optage og/eller afsætte passagerer. |
| Storkreds | DAGI | Afgrænsning af en storkreds. |
| Stormfald | MU | Registrering af udbetalt tilskud til oprydning eller gentilplantning af private fredskove, der er væltet som følge af storme. |
| Strandbeskyttelse | MU | Registrering af strandbeskyttelse. |
| SupplerendeBynavn | DAGI | Geografisk afgrænsning af en gruppe af adresser i et bestemt område, for at præcisere beliggenheden af disse. |
| Sø(NavngivetSted) | DS | Stor, stillestående vandmasse der er omgivet af land. |
| Teknisk Anlæg | BBR | En stedfast, klart afgrænset konstruktion, der er opført til et bestemt formål, og som ikke karakteriseres som en Bygning. |
| Temalinje | MU | Linje til registrering af afgrænsning for strandbeskyttelse, klitfredning, fredskov. |
| Terrænkontur(NavngivetSted) | DS | Menneskeskabt jordvold, stengærde eller andet bygværk der hæver sig over det omkringliggende terræn. |
| Urent farvand(NavngivetSted) | DS | Vandareal hvor skibsfart er vanskelig. |
| Valglandsdel | DAGI | Afgrænsning af en valglandsdel. |
| Vandløb(NavngivetSted) | DS | Lang, let skrånende fordybning i landskabet med strømmende vand. |
| Vej(NavngivetSted) | DS | Vejstrækning med navn der ikke er registreret i adresseregistret. |
| Vejnavneområde |  | Vejnavneområdet angiver den navngivne vejs beliggenhed med en nøjagtighed som er egnet til  - at lokalisere den på et kortudsnit i forhold til andre navngivne veje  - at danne en reference til de administrative inddelinger som den er beliggende i - sikre overholdelse af reglerne om vejnavnes entydighed. |
| Vejpunkt | DAR | Et ”vejpunkt” repræsenterer det sted Geodanmark's vej- eller -stinet e.l., hvorfra adgangsvejen hen imod et adgangspunkt til et areal eller en bygning starter. |